CELEX: 32019R1350
Language: sl
Date: 2019-08-12 00:00:00
Title: Izvedbena uredba Komisije (EU) 2019/1350 z dne 12. avgusta 2019 o registraciji geografske označbe žgane pijače na podlagi člena 30(2) Uredbe (EU) 2019/787 Evropskega parlamenta in Sveta („Absinthe de Pontarlier“)

19.8.2019   
               
               
                  SL
               
               
                  Uradni list Evropske unije
               
               
                  L 215/1
               
            
         IZVEDBENA UREDBA KOMISIJE (EU) 2019/1350
         z dne 12. avgusta 2019
         o registraciji geografske označbe žgane pijače na podlagi člena 30(2) Uredbe (EU) 2019/787 Evropskega parlamenta in Sveta („Absinthe de Pontarlier“)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/787 Evropskega parlamenta in Sveta z dne 17. aprila 2019 o opredelitvi, opisu, predstavitvi in označevanju žganih pijač, uporabi imen žganih pijač pri predstavitvi in označevanju drugih živil, zaščiti geografskih označb žganih pijač, uporabi etanola in destilatov kmetijskega porekla v alkoholnih pijačah ter o razveljavitvi Uredbe (ES) št. 110/2008 (1) in zlasti člena 30(2) Uredbe,
         ob upoštevanju naslednjega:
         
                     (1)
                  
                  
                     Komisija je v skladu s členom 17(5) Uredbe (ES) št. 110/2008 Evropskega parlamenta in Sveta (2) preučila zahtevek Francije z dne 16. aprila 2014 za registracijo geografske označbe „Absinthe de Pontarlier“.
                  
               
                     (2)
                  
                  
                     Ker je Komisija ugotovila, da je zahtevek v skladu z Uredbo (ES) št. 110/2008, je glavne specifikacije tehnične dokumentacije v skladu s členom 17(6) navedene uredbe objavila v Uradnem listu Evropske unije (3).
                  
               
                     (3)
                  
                  
                     Komisija v skladu s členom 17(7) Uredbe (ES) št. 110/2008 ni prejela nobenega ugovora.
                  
               
                     (4)
                  
                  
                     Uredba (EU) 2019/787, ki nadomešča Uredbo (ES) št. 110/2008, je začela veljati 25. maja 2019. V skladu s členom 49(1) navedene uredbe se poglavje III Uredbe (ES) št. 110/2008 o geografskih označbah razveljavi z učinkom od 8. junija 2019. Uredbo o zaščiti bi bilo zato treba sprejeti v skladu z novo uredbo.
                  
               
                     (5)
                  
                  
                     Zato bi bilo treba ime „Absinthe de Pontarlier“ registrirati kot geografsko označbo.
                  
               
                     (6)
                  
                  
                     Geografsko označbo „Absinthe de Pontarlier“ bi bilo treba zaščititi kot celoto, izraz „absint“ se lahko še naprej uporablja za označevanje in predstavitve na ozemlju Unije, če se upoštevajo načela in pravila pravnega reda Evropske unije –
                  
               SPREJELA NASLEDNJO UREDBO:
         
            Člen 1
            Geografska označba „Absinthe de Pontarlier“ se registrira. V skladu s členom 30(4) Uredbe (EU) 2019/787 ta uredba dodeli imenu „Absinthe de Pontarlier“ zaščito iz člena 21 Uredbe (EU) 2019/787.
         
         
            Člen 2
            Geografska označba „Absinthe de Pontarlier“ je zaščitena kot celota, izraz „absinthe“ se lahko še naprej uporablja za označevanje in predstavitve na ozemlju Unije, če se upoštevajo načela in pravila pravnega reda Evropske unije.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 12. avgusta 2019
            
               
                  Za Komisijo
               
               
                  V imenu predsednika
               
               Phil HOGAN
               
                  Član Komisije
               
            
         
         
            (1)  UL L 130, 17.5.2019, str. 1.
         
            (2)  Uredba (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač ter razveljavitvi Uredbe Sveta (EGS) št. 1576/89 (UL L 39, 13.2.2008, str. 16).
         
            (3)  UL C 110, 23.3.2018, str. 35.